
ANUNTŢURI 


* Unul din fraţii noştri s-a învrednicit a fi chemat la cea mai mare slujire pe care 
o poate primi un om — cea preoțească, de care şi îngerii se cutremură. loan, 
soţul Amaliei, a intrat în rândurile diaconilor săptămâna trecută, urmând cru- 
cea-preoţiei, pentru Parohia Arad - Ceala. Să-l ajute Maica Domnului a o purta 
cu dragoste jertfelnică! 





Maxihina 


Foaie ortodoxă pentru sufleţ 





* Încă un prunc din obşte a primit rânduiala botezului: este vorba de Nicolae, 
al 4-lea copil al familiei Nemeș (Adrian și Alexandra). Dumnezeu să-l însoţească 
în toate zilele cu putere! 





« S-au scurs 40 de zile de la adormirea Elisabetei (mama Nicolaidei-Georgeta) 
și a lui Biţu (tatăl pr. Ciprian de la Moţiori). Dumnezeu să-i așeze cu drepţii şi 
să-i mângâie pe cei rămaşi! 


Nu vă agitaţi! Gândiţi-vă 
că ceea ce vine trebuie să 
vină. Staţi în chilia voastră 
şi vă rugaţi şi postiţi, aşa 
cum v-a învăţat Mântuito- 
rul. Că Ela spus: Acest soi 
de diavoli numai cu rugă- 
ciune şi cu post pot fi bi- 
ruiţi. Deci nu vă agitaţi; ce 





«+ Sfântul Sinod al BOR a anunţat joi canonizarea Cuv. 
Teofana Basarab de la mănăstirea Albotina (Vidin), 
i a: contemporană cu Sf. ler. Grigorie Palama şi ucenică a Sf. 

n PANU DE "EE ee Mm, Cuv. Teodosie Isihastul. Este cea dintâi monahie de 
IDAziN ip neam român cunoscută în istorie. Ziua de prăznuire 
va fi 28 octombrie, când o serbează românii din Timocul 
bulgăresc şi sârbesc. (sursa: basilica.ro) 


* În timp ce în diaspora românească numărul copii- 
lor botezați a fost anul trecut mult mai mare compa- 
rativ cu numărul înmormântărilor — de circa nouă ori, în 
ţară am avut de aproape două ori mai multe dece- 
se decât naşteri. Aproape 1.000 de grupe de grădiniţă/ 
școală a câte 23 de copii, atât înseamnă reducerea numă- 
rului de nou-născuţi în anul 2021, față de 2010. (sursa: basilica.ro) 





* Parohia Timişoara-losefin a rezervat, din anul 2011, paraclisul de la demisolul bisericii pentru comunitatea 
persoanelor cu deficienţe de auz şi vorbire. In urma unor lucrări de renovare, locul de slujire a fost sfințit 
duminica trecută de Mitropolitul Ioan al Banatului. După sfințire, ierarhul a participat la Sfânta Liturghie, tradusă 
în limbaj mimico-gestual de Părintele Eugen Bendariu, preotul comunităţii persoanelor cu dizabilități de auz şi 
vorbire din Timişoara. (sursa: basilica.ro) 





| 3:3':9.0':99.9 Holerek: 


ne recomandă 


N 


ELI 





Dionysios Makris - Iannis cel nebun pentru Hristos vol. 2 


cel nebun 
pentru Hristos 


Acum mai bine de 10 ani ne bucuram să aflăm despre un om minunat din mijlocul Atenei, 
care a trăit în zilele noastre. Iată că a apărut continuarea cieţii sale. Scopul istorisirii aces- 
tor episoade din viaţa lui Iannis cel nebun pentru Hristos nu este acela de a obţine încă o 
canonizare, nici de a-i impresiona -— fie şi temporar — pe cititori, ci de a arăta că Dumne- 
zeu nu l-a părăsit pe om, aşa cum mulţi vor să creadă. Dimpotrivă, continuă, poate mai 
mult decât alte dăţi, să-l întărească şi să-i ofere minuni prin mijlocirea oamenilor curaţi şi 
simpli în credinţă, care, în tăcere şi departe de luminile publicităţii, păşesc, mărturisesc şi 
Il împărtăşesc pe Hristos Cel Inviat. 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 











Ce este Europa? 
Ea este pofta şi do- 
rinţa după putere, 
plăcere şi cunoaş- 
tere. Toate acestea 
sunt omeneşti: mai în- 
tâi dorinţa umană de 
autoritate şi darul o- 
menesc şi în al doilea 
rând, cunoaşterea u- 
mană, adică hotărârea 
plină de încăpățânare a omului ca 
totul să fie explicat de către minte, 
rațiune. Ereticii timpului nostru 
I-au oferit Domnului nostru lisus 
Hristos cel din urmă loc la masa 
acestei lumi, ca şi cum El ar fi cel 


RADIOGRAFIA 
Europei fără de Hristos [sii ucenii 


vine, trebuie să vină! 
Părintele Arsenie 


pei de câteva secole. 


Atâta vreme cât Euro- 
pa L-a urmat pe Hris- 
tos, ca pe Soarele 


şi nenumărați drepţi, 


Sf. Nicolae Velimirovici! precum şi alţi oameni 





mai de pe urmă cerşetor, în timp ce 
ei şi-au așezat propriii lor oameni 
mari pe locurile cele dintâi: politici- 
eni, scriitori, oameni de ştiinţă, oa- 
meni de afaceri, chiar turiști şi jucă- 
tori de fotbal. Duhul răului lucrează 
în acest mod asupra trupului Euro- 


care au  bineplăcut 
Lui, Europa a fost ca o 
piaţă luminată de sute 
și mii de lumânări, mari și mici, 
arzând strălucitor. Totuşi, atunci 
când dorinţa umană şi înţelepciu- 
nea omenească au bătut ca două 
vânturi puternice, lumânările au 
fost stinse şi întunericul a pogorât 








SF. CORNELIU DE PSKOV - 


Un mare părinte rus al veacului al XVI-lea 


Atras de viaţa monahală de prunc, Sf. Corneliu a ajuns stareţ la 28 de ani 
la mănăstirea Pskov. Următorii 41 ani înseamnă o minunată şi importantă 
lucrare duhovnicească de ridicare a mănăstirii şi monahilor. A propovă- 
duit Ortodoxia locuitorilor din preajmă, a ridicat biserici, spitale, orfelina- 
te şi azile pentru cei sărmani. În vremea unei cuplite epidemii care cuprin- 
se Pskovul, Sfântul Părinte mergea prin satele cuprinse de epidemie pen- 
tru a împărtăşi pe cei bolnavi şi a-i îngropa pe cei plecaţi la Domnul. Din 
păcate, invidia unora a făcut ca ţarul să vină la mânăstire şi să-i taie capul. 
După 100 de ani, trupul Sfântului Corneliu a fost găsit neputrezit. 

pe pământ, precum întunericul din 
mușuroaiele din pământ în care tră- 
iesc cârtiţele. Cum să nu existe 
îmbolnăviri, epidemii şi boli 
cumplite, secetă şi inundaţii, 
revoluţii şi războaie? Fiindcă la 
fel precum puroiul trebuie să se 
scurgă dintr-o rană infectată, şi du- 
hoarea trebuie să iasă dintr-un 
loc plin de gunoi. Aceasta trebuie 
să se întâmple. Acesta este noul 
Turn al lui Babel, aceasta este Euro- 


pa. 


Dar în vremea noastră a apărut o 
nouă generaţie de europeni care a 
unit dorinţa cu cunoaşterea prin ate- 
ism. Acum nici dorința nu este as- 
cunsă şi nici înţelepciunea lăudată. 
Europa de azi este cu totul pă- 
mântească. Ea neagă cu totul călă- 
toria din această lume. Ea vrea să 
rămână aici. Ea vrea ca mormântul 
să-i fie leagăn. Ea nu are cunoștințe 
despre cealaltă lume. Ea nu simte 
mireasma cerească. Ea nu-i vede pe 
îngeri sau pe sfinţi în visurile sale. 
Nu vrea să audă de Prea Sfânta Năs- 
cătoare de Dumnezeu. Destrăbălarea 
o face să urască fecioria. Intreaga 
Europă este acum cufundată în întu- 
neric. Toate lumânările sunt stinse. 
Oh, ce întuneric cumplit! 


Dacă Europa ar fi rămas creştină, s- 
ar fi lăudat cu Hristos şi nu cu civili- 
zaţia ei. Europenii, însă, nu se fălesc 
cu Hristos şi cu Sfintele Scripturi, ci 
cu maşinile lor periculoase şi cu pro- 
dusele ieftine ale mâinilor lor, cu 
alte cuvinte, ei se fălesc cu cultura şi 


civilizaţia lor. Dar să-i fie ruşine Eu- 
ropei fiindcă acest lucru n-o supără 
şi nici nu o îngrijorează. În afara lui 
Hristos, Europa nu are cu ce se făli. 


FĂRĂ DE HRISTOS, EUROPA 
ESTE CEA MAI SĂRACĂ DIN- 
TRE CERŞETORI ŞI CEL MAI 
NERUŞINAT  EXPLOATATOR 
AL ACESTEI LUMI. 


Tot ceea ce i-a mai rămas acum sunt 
ochii fizici cu care vede doar frumu- 
seţea exterioară a lucrurilor. Dar 
vederea ei se opreşte aici și nu poate 
merge mai departe. Preocupându-se 
doar de aspectele cunoaşterii inte- 
lectuale a lucrurilor şi a universului 
ce ne înconjoară, o, fraţii mei, civili- 
zaţia occidentală este astăzi mai oar- 
bă decât Arabia musulmană, India 
brahmană, Tibetul budist şi China 
taoistă. Intreaga sa viaţă se mişcă 
doar în plan bidimensional în 
zilele noastre: în lungime şi în lăți- 
me. Nu cunoaşte nimic despre adân- 
cime şi înălţime. Şi din această prici- 
nă se luptă pentru pământ, teri- 
torii, pentru spaţiu, cât mai mult 
spaţiu. 


Invențiile Europei sunt numeroase, 
aproape nenumărate. Și totuşi, nici 
una dintre aceste invenţii nu-l 
face pe om mai bun, mai cinstit 
sau mai luminat. Şi toate aceste 
invenţii ale ei au adus Europa pe 
marginea prăpăstiei, a întunericului 
spiritual şi a unei pustiiri teribile 
fără precedent în istoria creştină- 
tății. Atunci când a fost inventat te- 





lescopul aşa încât puteau fi văzute 
stele îndepărtate, savanții europeni 
le studiau în locul Evangheliilor lui 
Hristos. Atunci când a fost inventat 
microscopul, ei au râs din nou de 
Hristos. Atunci când au fost inventa- 
te trenul, motorul (maşina) cu aburi, 
telegraful şi telefonul, aerul vibra de 
lauda de sine a europenilor pentru a 
străbate mările, pentru a zbura prin 
aer, pentru a comunica de la mari 
distanţe; Hristos a fost considerat de 
Europa drept nefolositor şi învechit, 
demodat ca o mumie egipteană. Din 
păcate, Europa şi-a folosit toate 
invențiile sale în mod sinucigaş 
în ultimii două sute de ani, pen- 
tru războaie mondiale, crime, ură, 
distrugere, înşelăciune, exploatare 
nemiloasă, pentru desacralizarea a 
tot ceea ce este sfânt şi sacru oame- 
nilor, pentru minciuni, nesincerita- 
te, destrăbălări şi ateism în întreaga 
lume. Și, astfel, Europa nu înșală 
pe nimeni cu toate acestea, ci 
pe sine însăşi. 


Două avertismente grozave le-au 
fost oferite generaţiilor de azi, două 
războaie mondiale pe parcursul a 20 
de ani. Fie ca creștinii să îngenun- 
cheze dinaintea lui Hristos pe Care 
ei L-au batjocorit și să-l înapoieze 
acea autoritate, cinste, slavă şi res- 
pect ce i se cuvin doar Lui. Şi voi, de 
asemenea, fraţii mei ortodocşi, tre- 
buie să faceţi acelaşi lucru dacă vreţi 
să scăpaţi de cel de-al treilea război 
mondial, care va fi mult mai grozav 
decât primele două. 





La Tine vin, Măicuță L 


La Tine vin, Mâicuţă, 
La Tine vin cu dor, 
La sfânta Ta icoană, 
La sfântul Tău izvor. 


Dar n-am ce-Ți da, 
Eu, Maică, n-am ce-Ți da 
Numai inima mea! 


AJută-mă, Măâicuţă, 
Să pot îngenunchia 
La sfânta Ta icoană, 
Arată-mi mila Ta! 


Iubeşte-mă cu milă 
Și-ascultă al meu glas, 
Să nu cad de pe cale 
Chiar când sunt la necaz! 


Când răul ne-nconjoară 
Și forţele ne pier, 
AJută-ne, Fecioară, 
Dă-ne puteri din Cer! 


Căci valurile tulburi 
Asupra-mi năvălesc, 
AJută-mă, Mâicuţă, 
Să pot să biruiesc! 





Ascultă-mă, Măicuţă, 
Cu sufletul întreg, 
Și-ntreaga mea viaţă 
De Tine să mă leg! 


Când lumea va învinge 
Cu răni, sufletul meu, 

Ridică-mă, mă strânge 
Din nou la pieptul Tău! 

p Îi mulţumesc lui Dumnezeu că aici 
m-a binecuvântat să-L aflu mai 
mult, iar prin căderi și ridicări să 
descopăr că El acoperă prin Har toa- 
te slăbiciunile mele şi mă ajută 
să-mi răstignesc firea, potrivit cu 
voia Sa. Mircea 


p Am bântuit mult de la o biserică la 
alta în Arad, până am ajuns aici. [i 
mulţumesc lui Dumnezeu că m-a a- 
dus, aici fiind singurul loc unde mă 
simt acasă (nici în propria-mi casă 
nu mă simt acasă) şi tot aici sunt în 
același duh cu fraţii mei. Chiar mă 
simt ca şi în familie. Iar slujbele cum 
le simt aici nu le-am simţit în nicio 
altă biserică. Dana 


Îi mulţumesc lui Dumnezeu pen- 
tru oamenii minunaţi pe care i-am 
cunoscut și pentru dragostea necon- 
diționată primită! Albinuţa 


p Pentru a vedea şi a mă bucura re- 
al, ce teoretic am învăţat la Oastea 
Domnului! Anania 


» „Doamne, n-am om...” — [i spu- 
neam lui Dumnezeu când sufletul 
meu tânjea după un duhovnic, iar 
Dumnezeu, Cel ce dă cu mână largă, 
mi-a dat nu doar om, ci oameni... 
Pentru mine, obştea este... o minu- 
ne. O minune care ne (a)duce în fi- 
rescul lucrurilor. Trăind în mijlocul 
unei lumi nefireşti, când intri în fi- 
resc şi îți descoperi rostul, nu poţi 
decât să-I dai slavă lui Dumnezeu şi 
să-l mulţumeşti! Ecaterina din 
Timişoara 


> Îi mulţumesc lui Dumnezeu pen- 
tru toţi fraţii mai mari, mai de 
aproape sau mai de departe și pen- 
tru dud și pentru dude. Adina 


Îi mulţumesc lui Dumnezeu pen- 
tru fraţi şi pentru surori. Simt că 
aparţin cuiva, că fac parte dintr-o 
familie. Denisa 





MÂNTUIREA ÎMPREUNĂ 
Prilejuri de mulțumire 





Ni s-a spus că suntem contemporani în timp şi spaţiu cu un rost: 
mântuirea împreună. Drumul e greu, cu ispite, şi de multe ori le 
vedem numai pe acelea, iar atunci e mai greu să afli prilejurile de 
mulţumire pentru acest IMPREUNA. Câţiva fraţi şi-au deschis ini- 
ma, răspunzând la întrebarea „Pentru ce Ii mulțumesc lui Dumnezeu că 
m-a adus în această obşte?”. 


p 1. Pentru că merg cu drag în acest 
loc. 

2. Am cunoscut oameni noi, de care 
m-am ataşat cu drag. 

3. Am primit posibilitatea de a vedea 
viaţa şi din alt unghi. 

4. Mulţumesc că am avut posibilita- 
tea să ajut şi să dăruiesc mai mult. 

5. Am cunoscut mai multe valenţe 
ale postului. 

6. Moartea nu mai constituie o frică. 

7. Senzaţia de singurătate, ca frică, 
dispare. Silviu 


pÎi mulţumesc lui Dumnezeu că 
m-a adus în această obşte, pentru că 
astfel m-a scos din „mormântul” în 
care zăceam de prea multă vreme. Şi 
pentru tot ajutorul şi dragostea dată 
prin oamenii minunaţi care sunt în 
jurul meu! Ioana 


p Pentru mine obştea este ca a doua 
familie. Cu ea împart binele și răul 
zilelor, sunt persoane cu scop co- 
mun şi care uneori îmi dau putere 
de a fi mai bun. Ador să-i îmbrăţișez 
şi să le zâmbesc cu sufletul. Obştii îi 
sunt recunoscător pentru ceea ce 
am, pentru că mă ridică când am 
îngenuncheat din cauza păcatelor şi 
că mă învaţă să zbor datorită rugă- 
ciunilor. Bucurii sfinte în suflet să 
aveţi! Adelin 


piÎi mulţumesc  Multmilostivului 
Dumnezeu că m-a adus în această 
obşte, fiindcă aici mi-am găsit răs- 
puns la frământările mele; pentru că 
aici mi-am găsit liniştea; pentru că 
aici învăţ să-mi „educ” răbdarea; 
pentru că aici am învăţat să discern 
între „miorlăielile “ mele și adevăra- 
tele suferinţe (cu care se confruntă 
unii oameni ce şi le duc cu atâta 
demnitate). Aici am învăţat că nu 
pot face nimic bun şi de durată fără 
ajutorul Său! Aici am întâlnit priete- 
nii pe care-i căutam de-o viaţă. Aici, 


în această obşte, cu ajutorul lui 
Dumnezeu mi-am găsit rostul! Amn- 
gela 


p Pentru slujirea cu toată fiinţa lor a 
celor doi preoţi şi pentru această 
obşte, care este a doua mea familie. 
Alexandrina 


> Îi mulţumesc lui Dumnezeu pen- 
tru că prin obşte mi-a dăruit o Viaţă 
la care nici nu eram în stare să visez. 
Mi se pare înspăimântător gândul că 
aş fi putut fi în altă parte, că aş fi 
putut găsi un părelnic sens într-o 
altă viaţă. Sper doar să-L pot vedea 
pe Dumnezeu permanent în cei ce 
reprezintă obștea, lucru fără de care 
știu că „aş muri de foame în casa 
Pâinii”. Dănuţ 


» Îi mulţumesc pentru că în această 
obşte L-am descoperit cu adevărat, 
am învăţat ceea ce este iubirea a- 
proapelui, am simţit dragostea fră- 
țească a celor din obşte. Totodată în 
această obşte am descoperit şi am 
fost atras de muzica bisericească, 
cea psaltică, care mă ajută în urcușul 
duhovnicesc. Mulţumesc lui Dum- 
nezeu pentru că aici mi s-au deschis 
ochii sufletului pentru a-L putea cu- 
noaşte pe El. Mihai 


> Îi mulţumesc bunului Dumnezeu 
că mi-a deschis poarta Bisericuţei, 
dusă nevăzut de mână, cu toată dra- 
gostea imensă pe care mi-o poartă, 
de Sfântul Inger Păzitor (Sfinţii In- 
geri iubesc mult pe oameni), să cu- 
nosc acolo iubirea Sfinţilor din icoa- 
ne şi a sfinților în devenire din bise- 
rică! Atât de multă bucurie, întraju- 
torare, trăire duhovnicească înaltă, 
dragoste tradusă în fapte este la Bi- 
sericuţă. Liana 

Minuni din 
temniţele comuniste 


Rugăciunile către 
MAICA DOMNULUI 








în orice durere şi necaz vin asupra noastră. 


Cineva a fost închis şi a stat 20 de 
ani în închisoare, un tânăr îmbătrâ- 
nit în suferinţe. Intr-o anchetă ex- 
traordinar de grea, i s-a terminat 
răbdarea şi şi-a pus în gând să gă- 
sească un mijloc ca să-și curme via- 
ţa. Şi-a adus aminte însă, că în tine- 
rețe, bunica îi spunea : „Când ai 
un necaz mare, să te rogi Mai- 
cii Domnului!”. 

Şi-a adus aminte de acest lucru, şi 
spunea el: 

„Către Mântuitorul n-aveam cura- 
jul să mă rog - pentru că a avut şi el 
greşelile lui -, dar către Maica Dom- 
nului, care a fost şi ea pământeană 
ca şi noi, m-am rugat !' Scurt. 

O rugăciune la disperare: „Maica 
Domnului, nu mai pot suporta du- 
rerile şi presiunile care mi se fac 
aici! Ajută-mă!” Se ruga în celulă. Şi 
peste câteva clipe vede intrând prin 
uşa înaltă a celulei o făptură în alb 
cu un Prunc în braţe: „M-ai che- 
mat ! Am să te ajut. Fii în pace !” Şi 
a plecat mai departe. Nu l-au mai 
chemat după aceea la anchetă. L-au 
mutat într-un alt loc şi toată viaţa 
lui de după aceea - că a trăit încă 
mulţi ani în închisoare - a avut o 
viață foarte liniștită în sufletul lui, 
deşi suferinţele din afară erau destul 
de grele din când în când. Maica 
Domnului l-a ajutat în momentul 
următor după rugăciunea sa. 
(mărturie a Păr. Benedict Ghiuş) 





M-am rugat mult la Maica Dom- 
nului şi m-a ajutat. După ce am stat 
o vreme la Văcăreşti şi nu m-au tri- 
mis nici colo, nici colo, într-o noapte 
am avut un vis. Am visat-o pe Maica 
Domnului care mi-a spus ceva, nu 
mai ţin minte ce, şi mă simţeam 
foarte vinovat. În continuarea visu- 
lui, mă aflam în curtea de plimbare 
de la Văcăreşti, scos cu alţi colegi. În 
curticica aceea era şi un cireş înflo- 
rit, pe care erau puse niște haine la 
uscat. Curticica avea formă de tri- 
unghi, la vârf era prepeleacul cu 
santinela care ne păzea, iar pe par- 
tea cealaltă, la baza triunghiului, era 
uşa pe care intram noi. Se deschide 
ușa şi intră un gardian: 

- Care eşti Lungeanu? 

- Eu. 

- Fă-ţi bagajele şi pleci! 

M-am trezit. Măi, mă tot întrebam, 
oare ce o fi cu visul acesta? 
Dimineaţa am fost scoşi la plimbare. 
In curte, ca în vis, santinela din pre- 
peleac şi cireşul cu hainele agăţate 
de el. Se deschide uşa şi intră gardi- 
anul: 

- Care eşti Lungeanu? 

- Eu. 

- Fă-ţi bagajele şi pleci! 

Exact ca în vis. În ziua aceea m-au 
pus pe cursă și am ajuns la Târgu 
Ocna, unde am stat trei ani şi jumă- 
tate. Printr-o minune m-a scos 
Maica Domnului şi, în loc să mă 
trimită la Piteşti, m-a adus la Târgu 
Ocna. (mărturie a Pr. Mihai Lun- 
geanu) 


De multe ori, în greul vieţii din temniţele comuniste, cei care au trecut prin acel iad au strigat mai 
ușor şi mai grabnic către Maica Domnului. Iar Ea le-a răspuns şi mai grabnic, prin dulci mângăâ- 
ieri. Iată câteva mărturii ale rugăciunilor nelăsate fără răspuns - întărire şi pentru noi, cei de azi, 





/ 


Cea mai cumplită acţiune de reedu- 
care a suportat-o în cadrul închisorii 
Piteşti. In 1051, Ţurcanu şi ceilalţi 
torţionari, vreo 25, l-au bătut până 
nu s-a mai putut ridica de jos. A che- 
mat-o neîncetat în ajutor pe Maica 
Domnului:  „Ajută-mă, Sfântă 
Fecioară, să rezist! Nu mă lăsa 
pradă căderii!” Şi Maica Domnu- 
lui i-a dat putere să treacă şi peste 
acest experiment satanic. Demoni- 
zat, Ţurcanu îi spunea: „Dacă Hris- 
tos ar fi trecut prin mâinile acestea, 
nu mai ajungea nici El pe cruce. 
N-ar fi înviat. N-ar fi fost creşti- 
nism, această mare minciună, şi 
toată lumea ar fi trăit în linişte!” 
Răspunsul lui Tache Rodas a fost 
rugăciunea.  Simplă şi scurtă: 
„Doamne, miluieşte-mă! Doamne, 
adu-ți aminte de mine! Preasfântă 
Fecioară, ocroteşte-mă!”. Nu a pus 
niciodată pe seama sa biruinţa asu- 
pra torţionarilor, ci numai pe seama 
harului lui Dumnezeu, care a vrut 
„să mai existe câte unul care să sca- 
pe nemurdărit din acest groaznic 
potop al sufletelor”. (mărturie des- 
pre Tache Rodas) 

Amme din veacul XX 





MAICA ANASTASIA din corfu 


Văzărfoarea cu duhul care 
a umblat desculță toată viața 


Mlaica Anastasia, s-a născut în anul 
1910 în insula Corfu din Grecia. Nu- 
mele de familie era Vlahou (ceea ce 
ne duce cu gândul că putea fi din 
neam de vlahi - aromâni). Când avea 
zece ani, trecând pe lângă biserica 
distrusă a „Maicii îngerilor” şi făcân- 
du-şi semnul crucii, fetiţa a auzit un 
glas femeiesc ce venea dinspre clo- 
potniţă: 


- Ce păcat că sălaşul Meu a ajuns 
pustiu! Tu, copila Mea, eşti chemată 
să refaci biserica şi mânăstirea 
Mea. 


La 14 ani, Anastasia a plecat de lân- 
gă părinţii săi pentru a intra ca soră 
la mănăstire. De atunci a pus înce- 
putul unei vieţi ascetice, în rugă- 
ciune, post și smerenie, afierosindu- 
se deplin lui Dumnezeu, păstrând în 
inima sa binecuvântarea Maicii 
Domnului. Insă, după nouă ani, în- 
tărindu-se cu duhul, primind bla- 
goslovenia egumenei, sora Anastasia 
s-a întors la așezământul Stăpânei 
Ingerilor. Străvechea mănăstire era 
pe atunci distrusă complet. Pe locul 
bisericii crescuseră smochini sălba- 
tici. Anastasia a fost nevoită să doar- 
mă sub cerul liber până când rudele 
sale au construit pentru ea o chilie. 


Viitoarea stareță dormea de cele mai 
multe ori pe podea, deşi avea un pat 
făcut din scânduri. În loc de pernă, 
maica folosea o piatră, care se află și 
acum în chilia sa. Mânca o dată pe 
zi, după asfinţitul soarelui — o bucă- 
țică de pâine şi legume sălbatice 
coapte, însă, cu toate acestea, trei zi- 
le pe săptămână nu mânca nimic. 
De la postul necontenit, Anastasia 
începuse să sufere de avitaminoză și 
îi apăruse o gușă de mărimea unei 
portocale, din cauza tiroide. Maica 
îşi vătămase şi un picior în timp ce 
muncea la câmp, dar niciodată nu s- 
a plâns şi nu a mers la doctor. Sin- 
gurul leac pentru ea a fost uleiul de 
la candela Preasfintei Născătoare de 
Dumnezeu, Stăpâna Ingerilor, cu ca- 
re se ungea atunci când durerea de- 
venea insuportabilă. Puterile şi le 


ţinea doar cu Sfânta Împărtăşanie. 
Niciodată nu purta încălțăminte, 
mergea desculță chiar și iarna, se 
îmbrăca în haine negre, ponosite şi 
cârpite. 





S-a învrednicit să primească darul 
înainte-vederii și, de asemenea, 
darul de a primi de la Dumne- 
zeu ceea ce Li cerea prin rugă- 
ciune. Deseori ştia dinainte cine şi 
când va vizita mănăstirea, deşi pe 
atunci nu erau telefoane. „Noi avem 
un fir de la mănăstire până la toate 
casele de pe pământ — spunea mai- 
ca —, harul lui Dumnezeu şi al Mai- 
cii Domnului.” Întotdeauna se adre- 
sa lui Dumnezeu şi Preasfintei Sale 
Maici precum unor persoane apro- 
priate, vorbea cu îngerii, se sfătuia 
cu ei în toate. 


Vrăjmașul nu a lăsat-o pe stareță în 
pace: întreaga ei viaţă, maica a fost 
prigonită de autorităţi, de unii oa- 
meni ai Bisericii, iar uneori pur şi 
simplu de oamenii răi. 


Adăpostul său în vremea prigoanei a 
fost scorbura unui măslin bătrân. Se 
povesteşte că pe vreme rea, când în 
biserică se stingeau cu uşurinţă can- 
delele din cauza vântului, candela 


Anastasiei lumina tot locul din jurul 
scorburii. 


La începutul lui septembrie 1979, 
neputincioasă, se afla în chilia sa, 
când a venit să o vadă Mitropolitul 
Insulei Corfu. A spovedit-o, apoi a 
tuns-o în monahism. Împreună cu 
schima, ea a primit şi un nume nou 
— Ambrozia. Acum era pregătită. 
Insăși Născătoarea de Dumnezeu l-a 
trimis pe Mitropolit să o înveşmân- 
teze pe stareță în schima îngerească 
înainte de moarte. Pe 22 septembrie 
maica a plecat cu pace la Domnul. 


MAICA ÎMPIEDICĂ O CRIMĂ 


Într-o seară, maica s-a îngrijorat 
dintr-o dată foarte tare. Noaptea le- 
a poruncit surorilor să continue pra- 
vila de rugăciune, apoi le-a spus: 
„Trebuie să plec să salvez nişte su- 
flete.” Ajungând în oraş, s-a aşezat 
pe un sac să se odihnească. Acel sac 
îi aparţinea unui bărbat tânăr, care, 
aşa cum observase stareţa, se afla 
într-o stare de tulburare. Atunci ea i 
-a povestit despre crima pe care 
acesta o săvârşise cândva. Bărbatul a 
rămas uimit: „Este adevărat. Pe 
când aveam 13 ani, iar fratele meu 
11, mama noastră a murit. lata s-a 
căsătorit cu o femeie capricioasă, 
care ne-a istovit. Eu am plecat de 
acasă în Atena, unde am intrat într- 
un grup de răufăcători. Am săvâr- 
şit atunci o crimă pentru care am 
stat la închisoare 15 ani. Dar cum ai 
aflat despre aceasta?” „Maica Dom- 
nului mi-a spus”, a răspuns stareţa 
cu smerenie. „Merg în sat să-l omor 
pe tatăl meu”, i-a spus tânărul. „Ah, 
fiul meu — a suspinat maica —, în 
ciuda faptelor tale, tu eşti un om 
bun. Maica Domnului m-a trimis să 
preîntâmpin răul pe care vrei să-l 
faci.” Bărbatul a căzut în genunchi și 
a prins a-i săruta picioarele goale. 
Ea l-a însoţit la mănăstire, unde 
acesta s-a spovedit. După spoveda- 
nie, bărbatul a întrebat-o: „Pot oare 
să devin monah?” „Desigur — i-a 
răspuns din inimă stareţa —, poţi să 
devii chiar şi sfânt.” 

Lucrarea noastră în anul 2022 


IZVOARELE RĂULUI în viața noastră (3) 


Curvia înainte de cununie 


De unde vine vrajba în casă? De la 
păcate. Dar primul motiv al vrajbei 
este începerea căsătoriei cu stângul - 
adică cu desfrânarea. Cei doi trăiesc 
trupeşte înainte de a se cununa, fie 
unul cu altul, fie mai înainte, cu alţi 
bărbaţi sau femei. De multe ori din 
această cauză se ajunge la spargerea 
casei, la destrămarea căsătoriei. 


Dar să nu ne înșelăm, căci nu doar 
desfrânarea propriu-zisă este piatră 
de poticnire pentru căsnicie. O mare 
înşelătorie este idolul fecioriei tru- 
peşti. Adică dacă am rămas fecior 
trupeşte, nu am făcut curvie. Însă 
există mai multe trepte ale curviei, 
mai multe faze. Desfrânarea nu 
constă doar în pierderea fecio- 
riei trupeşti. Sf. Vasile cel Mare 
zicea: „femeie n-am cunoscut, dar 
fecior nu sunt”! Pentru că privise în 
chip pătimaș, desfrânat, deci nu mai 
era fecior sufleteşte. Fecioria tru- 
pească nu mântuieşte şi vedem 
aceasta din pilda celor zece fecioare. 


Fecioria sufletească se poate 
pierde cu mult înaintea celei tru- 
pești, însă — ceea ce e esenţial — se 
poate redobândi prin plângerea pă- 
catului, prin dragoste adevărată. 
Aceasta te ridică înaintea lui Dumne- 
zeu şi astfel a fost cu putinţă întoar- 
cerea și mântuirea întru mare sfinţe- 
nie a Sf. Maria Egipteanca sau a Sf. 
Maria Magdalena (din care scosese 
Mântuitorul şapte draci). Aceasta din 
urmă a stat lângă Hristos şi L-a văzut 
apoi înviat. Astfel de dar a primit 
pentru că agonisise fecioria sufle- 
tească. Iată ce preţuieşte Dumnezeu! 


Un alt chip în care se începe cu stân- 


gul căsătoria sunt  atingerile 
curveşti. Acestea fac pe om să-și 
piardă fecioria sufletească. Ele sunt 
preludiul curviei propriu-zise. Atin- 
gerile curveşti pot transforma viaţa 
într-o continuă curvie, omul înșelân- 
du-se mereu că nu a desfrânat. Unii 
numesc aceasta tandreţe, dar tandre- 
țea este altceva. O atingere curvească 
este şi sărutul, dacă nu este acoperit 
harul cununiei. În Biserica catolică a 
rămas un lucru bun din vechea sluj- 
bă a Cununiei care se săvârşea în 
primele veacuri creştine: preotul 
spune mirelui că poate săruta mirea- 
sa. Aceasta înseamnă că este prima 
dată când o poate face. 


Iar un alt treilea chip sunt vederile 
curveşti. Acestea pot fi mai grave 
decât căderea trupească o singură 
dată a unui om, după care acesta s-a 
oprit şi s-a îndreptat. Vederile nu se 
referă doar la a vedea goliciunea ce- 
luilalt, ci şi la faptul că stăm liniștiți 
în fotoliu şi vedem la televizor tot 
felul de necuviinţe. Sau ne uităm în 
ziare şi reviste unde apar chipuri 
curveșşti. Dacă ne lăsăm cuprinși de 
curiozitate sau de atracţie trupească 
şi ne îndulcim cu aceste imagini, 
atunci facem părtăşie cu desfrânarea. 


Malahia (singur sau în doi) face și 
ea parte din gama curviei înainte de 
căsătorie şi va desfigura şi strica acea 
casă. 


Vorbirea curvărească este şi ea 
un chip al desfrânării. Termenii 
spurcaţi, înjurăturile pornografice, 
vorbirea necuviincioasă sunt antica- 
mera curviei totale. 


Citirea cărţilor în care se află 


Preot $te fan 


descrieri ale desfrânării este o 
altă pricină a acestei patimi. De mul- 
te ori, în spatele culturii şi artei se 
ascund chipuri ale curviei, cu care se 
alimentează copiii încă din şcoală. 
Acolo ni s-a spus că trebuie să cu- 
noaştem viaţa oamenilor aşa cum a 
fost ea, dar de fapt în acele cărţi se 
ascunde desfrânarea. 


Cei doi intră în casă nouă cu pecetea 
drăcească pe trupul și sufletul lor, 
zice Părintele Arsenie. Adică îi aco- 
peră un duh al diavolului, intră oa- 
meni vechi în casă nouă. Iar pentru 
că nu au mărturisit păcatul, acela le 
va sparge casa. 


Majoritatea căsătoriilor de astăzi 
încep cu unul din aceste chipuri ale 
desfrânării dinaintea cununiei. Iar 


CINE SPERĂ CĂ O SĂ FIE 
BINE, ŞTIIND CĂ A ÎNCE- 
PUT CU STÂNGUL, ADICĂ 
TRĂIND ÎN DESFRÂNARE 
PÂNĂ LA CĂSĂTORIE, SPE- 
RĂ DEGEABA. 


Vor veni necazuri mari asupra casel. 
Și acest rău nu se duce printr-o sim- 
plă spovedanie. Spovedania este pri- 
mul pas obligatoriu. Dar trebuie nea- 
părat urmat de al doilea: ispăşirea 
păcatului. Adică plângerea păcatului, 
îndreptarea vieţii şi facerea binelui. 
Iar această cruce trebuie dusă nu o 
zi, două, trei, ci mult timp. Astfel se 
ispăşeşte păcatul şi nu mai vin urmă- 
rile lui asupra casei. 

"a Mean 


Dintre aromânii siliți de vremurile grele să plece din 
Grecia și care au făcut ceva pentru neamul românesc, 
care i-a primit cu braţele deschise, fiind fraţi de limbă, 
doi au strălucit în chip deosebit în Transilvania veacu- 
lui al XIX-lea: Sf. Mitropolit Andrei Şaguna şi filantro- 
pul Emanuil Gojdu. 


Acesta din urmă, având în sânge de veacuri meșteșugul 
armânesc de a face bani, a reușit — ca avocat şi om de 
afaceri — să strângă până în anul 1870, când a adormit, 
o avere impresionantă (câteva clădiri mari în centru 
Budapestei, bani şi acţiuni, obiecte de valoare). Insă, 
ştiind că nu va lua cu el nimic în lumea veşnică, a gân- 
dit să lase această avere spre a fi folosită: „Ca fiu cre- 
dincios al Bisericii mele laud Dumnezeirea, căci m-a 
creat Român; iubirea ce o am faţă de națiunea mea, 
neîncetat mă face să stărui în faptă pentru ca şi după 
moarte să pot erumpe de sub gliile mormântului spre 
a putea fi pururea în sânul națiunii mele”. 


Prin testament, E. Gojdu a dat dispoziţie ca din profitul 





Români care au schimbat 


vieți: EMANUIL GOJDU 





ce se va obţine din administrarea averii sale (pe care a 
gândit-o riguros şi matematic pe cel puţin 200 de ani) 
să fie sprijiniți cu burse anuale tinerii „români de reli- 
giunea răsăriteană ortodoxă, distinşi prin purtare 
bună şi prin talente, ai căror părinți nu sunt în stare 
cu averea lor proprie să ducă la îndeplinire creşterea 
şi cultivarea copiilor lor.” Averea sa urma să fie ocroti- 
tă de biserică, prin Mitropolitul Ardealului. In cei 48 de 
ani de activitate (până la finele primului război mondi- 
al), Fundaţia Gojdu a acordat peste 5.000 de burse de 
studii și ajutoare financiare tinerilor români ortodocşi. 
Ulterior, clădirile din Ungaria au fost luate de statul 
maghiar, nemaiputând fi folosite pentru scopul lăsat 
prin testament. 


Dincolo de interesele politice și fără să intrăm în actua- 
lele controverse legate de această avere, iată câteva nu- 
me de români mari, ajutaţi prin grija lui E. Gojdu: fos- 
tul Episcop al Aradului Andrei: Magieru, preotul profe- 
sor Dumitru Stăniloae, savanții de renume mondial 
Victor Babeş şi Traian Vuia; poetul Octavian Goga; 
arheologul Constantin Daicoviciu, poetul Aron Cotruş. 





sfanta Duminică 
din basmul HARAP ALB 





Faptul că autorul Poveştii lui Harap-Alb este un cu- 
noscător de literatură teologică, bisericească, se vede 
din felul în care înmulţeşte şi insistă pe aspectele care 
țin de învăţătura ortodoxă: fratele cel mic şi vrednic 
(după modelul: Adam şi Hristos, Cain şi Abel, Isav şi 
Isaac, David cel mai mic dintre fraţi etc), probele 
(„încercările”, în limbaj ortodox) fără de care nimeni nu 
este „vrednic de Impărăție” (iarăşi în limbaj ortodox), 
exigența calităților sufleteşti, duhovniceşti, pe lângă 
cele militare (după tiparul Sfinţilor militari sau împă- 
raţi). 


Fiul cel mic care primeşte ajutorul Sfintei Duminici 
reprezintă un element de basm. Însă tocmai aici intervi- 
ne Creangă, subliniind ceea ce basmul nu comunică 
explicit. Văzându-şi fraţii înfruntaţi şi alungaţi cu ruşi- 
ne de tatăl lor, care se revarsă şi asupra lui (ruşine care 
echivalează cu a celor alungaţi din Rai), „fiul craiului 
cel mai mic, făcându-se atunci roş cum îi gotca, iese 
afară în grădină şi începe a plânge în inima sa, lovit 
fiind în adâncul sufletului de apăsătoarele cuvinte ale 
părintelui său”. 


Plânsul sincer, din adâncul inimii, şi apoi miloste- 
nia, sunt cele care îi aduc izbăvirea. Pentru că nu s-a 


încrezut în sine, fiul 
cel mic a primit aju- 
tor  nesperat, sub 
chipul Sfintei Dumi- 
NICI, care apare ca o 
bătrână săracă şi 
neputincioasă, pen- 
tru că  „Cel-de-sus 
varsă darul său şi peste cei neputincioşi; se vede că 
aşa place Sfinţiei-sale”, şi „ca să vezi cât poate să-ţi 
ajute milostenia”. Inţelegem că însuşi Domnul Se as- 
cunde sub înfăţişarea femeii gârbovite de ani şi sărma- 
ne, care se prezintă ca Sfânta Duminică (personificare a 
zilei Invierii, a zilei Domnului). „Și pe când vorbea ba- 
ba acestea, o vede învăluită într-un hobot [văl] alb, 
ridicându-se în văzduh, apoi înălțându-se tot mai sus, 
şi după aceea n-o mai zări de fel”. Este evidentă asemă- 
narea cu înălţarea Domnului („hobotul” poate fi chiar 
un element iconografic). 





Păstrând intacte elementele care ţin de imaginaţia po- 
pulară, Creangă îndreaptă însă povestea să curgă în 
matca semnificației profund ortodoxe, pe care caută tot 
timpul să o pună în lumină, să o explice şi să o amplifi- 
ce. (material preluat din teologiepentruazi.com ) 


